kardosdrur/scandi-wiki huggingface dataset:
Benjamin Glazer

Benjamin Glazer (7. maj 1887 - 18. marts 1956) var en amerikansk manuskriptforfatter, filmproducent, foleyartist og filminstruktør. Han var den første som oversatte Ferenc Molnárs teaterstykke Liliom til engelsk i 1921. Hans oversættelse blev brugt i den oprindelige Broadwayproduktionen, i filmversionen fra 1930 og i alle produktioner på engelsk indtil nylig. Den var også basis for librettoen i Rodgers og Hammersteins Carousel, så vel som for Phoebe og Henry Ephrons manuskript til filmen af den klassiske musical fra 1956.

Glazer blev født i Belfast i Irland. Efter at han flyttede til USA studerede han ved University of Pennsylvania Law School og tog eksamen og blev advokat i 1906.

Glazer var en af grundlæggerne af Academy of Motion Picture Arts and Sciences

Filmografi 
(udvalg):
1940 - Farligt eventyr (Manus)
1937 - En gangster betaler sin gæld (Produktion)
1932 - Farvel Til Våbnene (Manus)
1932 - Mata Hari (Manus)
1928 - De Lovløses Tog (Manus)
1928 - Den store Time

Eksterne henvisninger 
 

Manuskriptforfattere fra USA
Oscar for bedste historie
Personer fra Belfast
Filminstruktører fra USA
Filmproducere fra USA
Grundlægger af Academy of Motion Picture Arts and Sciences
Cathinon

Cathinon, der også er kendt som benzoylethanamin eller β-keto-amphetamin, er et alkaloid der findes i Catha edulis (khat) og er kemisk beslægtet med efedrin, cathin, metcathinon og andre amfetaminer. Cathinon er sandsynligvis det mest stimulerende stof i khat, og mere end 70 derivater kendes som designer drugs, for eksempel methcathinon, MDPV, alfa-PVP og mephedron (under navne som drone, M-CAT, White Magic og meow meow).

Referencer 

Psykedeliske stoffer
Alkaloider
Substituerede amfetaminer
Seth (flertydig)

Seth har flere betydninger:

 Seth – gud i den ægyptiske mytologi

Personer 
 Seth Gilliam – amerikansk skuespiller
 Seth Green – amerikansk skuespiller og tv-producent
 Seth Lakeman – britisk sanger
 Seth Lover – amerikansk guitarist
 Seth MacFarlane – amerikansk animator, tegnefilmsdubber, instruktør m.m.
 Seth Peterson – amerikansk skuespiller
 Seth Rogen – canadisk skuespiller, komiker m.m.
 Seth Sethsen – dansk-grønlandsk morder

Andet 
 Seth-trilogien – skrevet af Anne-Marie Vedsø Olesen
 Seth (film) – fra 1999, instrueret af Anders Refn
 Seth (Holsten) – by og en kommune i Kreis Segeberg

Se også 
 Set
Franz Karl Movers

Franz Karl Movers  (født 17. juli 1806 i Coesfeld i Westfalen, død 28. september 1856 i Breslau) var en tysk orientalist. 

Movers, der studerede romerskkatolsk teologi og østerlandske sprog, særlig hebraisk og fønikisk, i Münster, var 1833—39 katolsk præst i Berkum ved Bonn. Han gav sig her meget af med bibelkritiske undersøgelser og udgav blandt andet: Kritische Untersuchungen über die Alttestamentliche Chronik (1834) med mere. I 1839 blev han professor ved det katolske fakultet i Breslau i gammeltestamentlig teologi. Genstand for hans hovedstudium var fønikernes historie og oldtids forhold, og han har hertil samlet meget materiale, som lettet andre granskere arbejdet. I 1840 udgav Movers Die Religion der Phönicier, der udgør 1. del af hans Phönicier, af hvis historie de følgende 2 bind gav en fremstilling (1849—50); det sidste hæfte (1856) af det ikke 
afsluttede værk behandler fønikernes handel og skibsfart. Movers har også udgivet en samling af fønikiske indskrifter og lignende: Phönicische Texte erklärt (1845—47).

Kilder 
 

Orientalister fra Tyskland
Teologer fra Tyskland
Tyskere i 1800-tallet
Personer fra Breslau
Georges Rodenbach

Georges Rodenbach (16. juli 1855 i Tournai - 25. december 1898) var en belgisk digter.

Rodenbach blev tidlig påvirket af fransk lyrik og kunne, økonomisk fritstillet, helt hellige sig poesien. Efter at have udgivet sine første, sarte og rytmiske vers — Le foyer et les champs (1878), Les tristesses (1879) og La Belgique 1850—80, poème historique (1880) — tog han ophold i Paris, hvor han sluttede sig til Goncourts kreds. Af hans følgende digtning kan nævnes La mer élégaitte (1881), La jeunesse blanche (1886), L'art en exil (1889), La règne du silence (1891), Les vies encloses (1896), Le miroir du ciel natal (1898), Le rouet des brumes (1901). Med romanen Bruges-la morte (1892, oversat på dansk 1912 af Bolette og Jens Lund) vendte han sig til prosaen; bogens tungsindige erindringspoesi er med ejendommelig finhed vævet sammen med billederne fra den stille gamle by, der symboliserer længslen efter en elsket afdød. Senere udgav Rodenbach Le musée de Béguines (1894), romanerne La vocation (1895) og Le carillonneur (1897). På Comedie-Française opførtes 1895 enakteren Le voile. I 1901 udkom skuespillet Le mirage.

Kilder

Eksterne henvisninger 
 

Digtere fra Belgien
Fransksprogede forfattere
Hijaz-jernbanen

Hijaz-jernbanen (tyrkisk: Hicaz Demiryolu) var en smalsporet jernbanelinje, som gik fra Damaskus til Medina med et sidespor til Haifa. Den blev bygget fra 1900 til 1908. Den gik igennem Hijaz-regionen i nutidens Saudi-Arabien. Linjen var planlagt helt til Mekka, men nåede kun frem til Medina før udbruddet af 1. verdenskrig.

Linjen blev bygget for at skabe kontakt fra Det osmanniske riges hovedstad i Konstantinopel til Hijaz i Arabien, som fører til nogen af Islams helligste steder. Linjen skulle også forbedre kommunikationen mellem hovedstaden og de fjerne arabiske provinser og for at transportere tropper i tilfælde af krig.

Litteratur 
 Karl Auler-Pascha: Hedschasbahn. Gotha 1906
 Benno Bickel: Mit Volldampf durch die Wüste. Lokomotiv- und Betriebsgeschichte von Hedjazbahn und Bagdadbahn. In: Jürgen Franzke (Hrsg.): Bagdadbahn und Hedjazbahn. Deutsche Eisenbahngeschichte im Vorderen Orient. Nürnberg 2003. (), S. 139 – 143.
 Paul Cotterell: The Railways of Palestine and Israel. Tourret Books, Abington 1986, 
 Jürgen Franzke (Hrsg.): Bagdad- und Hedjazbahn. Deutsche Eisenbahngeschichte im Vorderen Orient. Nürnberg: W. Tümmels 2003 
 Hermann Guthe: Die Hedschasbahn von Damaskus nach Medina: ihr Bau, ihre Bedeutung, Leipzig 1917
 Peter Heigl, „Bis Gleiskopf 17,6 wird fleißig Schotter gefahren und die Gleise zum zweiten Male gestopft und gerichtet“. Deutsche Bauingenieure bei Bauarbeiten der Hejaz- und Bagdadbahn, in: Jürgen Franzke (Hrsg.): Bagdadbahn und Hedjazbahn. Deutsche Eisenbahngeschichte im Vorderen Orient, Nürnberg 2003. (), S. 112–119.
 Johannes Müller, Syrien und die Hedschasbahn, in: Dampf und Reise – Überseeische Bahnen 1/89.
 Dieter Noll (Hrsg.), Die Hedschas-Bahn. Eine Deutsche Eisenbahn in der Wüste, Werl 1995. 
 William Ochsenwald: The Hijaz Railroad. University Press of Virginia, Charlottesville 1980
 Uwe Pfullmann: Die Bagdad- und Hedjazbahn im Ersten Weltkrieg 1914 – 1918. In: Jürgen Franzke (Hrsg.): Bagdadbahn und Hedjazbahn. Deutsche Eisenbahngeschichte im Vorderen Orient. Nürnberg 2003. (), S. 125 – 138.
 Hans-Jürgen Philipp: Der Beduinische Widerstand gegen die Hedschasbahn. In: Die Welt im Islam XXV (1985).
 Erika Preissig und Günther Klebes, Eisenbahnbau und Eisenbahnprojekte im Orient und die damit verfolgten wirtschaftlichen und politischen Ziele, in: Jahrbuch für Eisenbahngeschichte 21 (1989), S. 43 – 102.
 R. Tourret: Hedjaz Railway. Tourret Publishing, 1989 
 James Nicolson: The Hejaz Railway. Stacey International Publishers 2005 
 Khairallah, Shereen: Railways in the Middle East 1856-1948 (Political and Economic Background). Beirut, Librarie du Liban, 1991 ().

1. verdenskrig
Jernbaner i Asien
Osmanniske Rige
Transport i Syrien
Transport i Jordan
Transport i Saudi-Arabien
Jernbanestrækninger
Johann Joseph Abert

Johann Joseph Abert (født 1832 i Bøhmen, død 1. april 1915 i Stuttgart) var en tysk komponist. Han var far til Hermann Abert.

Abert blev kontrabassist i Stuttgart og var 1867-1888 kapelmester samme sted. Af hans kompositioner, der har skaffet ham et anset navn på hjemstavnen, kan nævnes: symfonier (en kaldet Frühlingssymphonie, en anden Columbus) og operaerne: Kong Enzio, Astorga og Ekkehard, samt orkesterbearbejdelser af Bachske fugaer.

Kilder 

 
 

Kontrabassister
Komponister fra Tyskland
Tyskere i 1800-tallet
Tyskere i 1900-tallet
Personer fra Bøhmen
Hermann Abert

Hermann Josef Abert (født 25. marts 1871 i Stuttgart, død 16. august 1927 i Berlin) var en tysk musikforsker. Han var søn af Johann Joseph  Abert.

Abert, der var professor i musikhistorie i Halle og Berlin, har udgivet flere værdifulde skrifter: Die Lehre vom Ethos in der griechischen Musik, Die Musikanschaung des Mittelalters, biografi af Robert Schumann i samlingen Berühmte Musiker, Jomelli als Operakomponist, W. A. Mozart (1919—20, en gennemgribende, betydningsfuld omarbejdelse af Otto Jahns bekendte værk), Goethe und die Musik og mange andre. Han redigerede Gluckjahrbuch (1914—18) og Mozartjahrbuch (1923-27).

Kilder 

 
 

Musikhistorikere fra Tyskland
Professorer fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Stuttgart
Natura 2000-område nr. 70 Mose ved Karstoft Å

Natura 2000-område nr. 70 Mose ved Karstoft Å er et habitatområde (H63), der har et areal på i alt et areal på 26 hektar.

Området ligger ca. 7 km sydsydvest for Brande i dalen til Karstoft Å, og er en rest af et tidligere meget stort sammenhængende moseområde, der bestod
af både højmoser og kær, og er præget af tørvegravning. I nogle af de gamle tørvegrave er der nu lysåbne sekundære tørvelavninger hvor der vokser hvid- og brun næbfrø, liden ulvefod. Der forekommer også naturtypen hængesæk med sphagnum (tørvemosser) både i tørvelavninger og i de dybere tørvegrave.
Sphagnum-floraen, der danner naturtypen hængesæk, er særdeles artsrig og bevaringsværdig. Mosen rummer nedbrudt højmose, der til dels er skovbevokset. Mod nord og øst, samt sydøst grænser natura 2000-området op til § 3-beskyttede lavbundsarealer i tilknytning til Karstoft Å. Området afgrænses mod østsydøst af den udrettede Harpes Bæk.

Søer 
Der er fem småsøer (under 5 hektar) i området, og de fordeler sig med to søer med høj naturtilstand og tre søer med god naturtilstand.

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Ikast-Brande Kommune , og naturplanen koordineres med vandplanen for 1.8 Hovedvandopland Ringkøbing Fjord .

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen 2007
 Basisanalysen 2016-21

Natura 2000-planer
Lokaliteter i Ikast-Brande Kommune
EU-habitatområder i Danmark
Mellem himmel og jord

Mellem himmel og jord kan henvise til flere emner
 Mellem himmel og jord - en episode af Huset på Christianshavn
 Mellem himmel og jord (film) - en film fra 1989
Dejlig er den himmel blå (film)

Dejlig er den himmel blå er en dansk dokumentarfilm fra 1975 med instruktion og manuskript af Jon Bang Carlsen.

Handling 
I julen 1974 gennemførte teatergruppen Solvognen en happening, hvor "julemænd" bl.a. invaderede et stormagasin og delte gaver ud fra hylderne, angreb Arbejdsrettens bygning m.m. Happeningens formål var at konfrontere eventyret om Julemanden med den aktuelle politiske virkelighed i dagens Danmark. Den følgende jul udsendtes denne film baseret på et stort antal optagelser af begivenhederne. De samme politiske kredse, som tidligere havde kritiseret den offentlige støtte til Solvognen, var også utilfredse med, at Statens Filmcentral skulle distribuere denne film.

Referencer

Eksterne henvisninger 
 

Dokumentarfilm fra Danmark
Danske film fra 1975
Julefilm fra Danmark
En fisker i Hanstholm

En fisker i Hanstholm er en dansk dokumentarfilm, der er instrueret af Jon Bang Carlsen efter manuskript af Jon Bang Carlsen.

Med denne film, der kom op som almindelig biografforestilling, nærmede Jon Bang Carlsen sig spillefilmgenren. Han benyttede den særlige form for iscenesat dokumentarisme, der videreudvikledes i En rig mand (1979) og Hotel of the stars (1981). Skuespilleren Lene Vasegaard optræder sammen med autentiske vestjyske fiskere.

Handling 
Nogle måneder i en fiskerfamilies liv: Bent og Lene er glade for tilværelsen med deres søn på 5 år. De arbejder hårdt. Han på en stor stålkutter, hun på filetfabrikken. Sammen drømmer de om flere flotte forbrugsgoder. En dag sker en ulykke på havet. Bent er ude på skibet.

Referencer

Eksterne henvisninger 
 

Dokumentarfilm fra Danmark
Danske film fra 1977
Hanstholm
Film instrueret af Jon Bang Carlsen
Giselle (film)

Giselle er en dansk dokumentarfilm fra 1991 med instruktion og manuskript af Anne Regitze Wivel.

Handling 
Balletten "Giselle" indstuderes på Det Kongelige Teater. Temaet er kærligheden, der driver til vanvid og død. I filmen følges ballettens gradvise fremvækst under koreografen Henning Kronstams kyndige medleven og inspiration, som er den røde tråd i fortællingen. Giselle danses af Heidi Ryom, Albrecht af Lloyd Higgins.

Wivel udtalte om filmen: ""Giselle" er ikke en film om balletten Giselle, men en film om en mand, der har en vision om, hvordan historien skal fortælles, og så er det en film om de unge dansere, der prøver at krybe ind i ballettens roller."

Referencer

Eksterne henvisninger 
 

Dokumentarfilm fra Danmark
Danske film fra 1991
Balletfilm
Dansefilm fra Danmark
Dansksprogede film
Herfra min verden går

Herfra min verden går er en dokumentarfilm instrueret af Christian Braad Thomsen efter eget manuskript.

Handling 
Bjertrup er en lille østjysk landsby, der består af 6-7 husmandssteder og et par større gårde. Den ligger lidt gemt væk mellem Jeksendalen , Bjertrup Mose og Hørning Skov. Her er jeg født, herfra udgår min verden, men det er samtidig en verden, der er ved at forsvinde. Christian Braad Thomsens kalder sin film nr. 2 for en "hjemstavnsfilm" og sætter sig ud over kunstige skel mellem fiktionsfilm og dokumentarfilm. Han vil ikke give en dokumentarisk skildring af sin fødeby Bjertrup, men derimod lade filmen fungere som "en rejse i erindringen". Pressematerialet angiver de medvirkende som "familie og venner, bønder og godtfolk, spillemænd og sangfugle", og filmen er bygget op omkring mennesker fra egnen, der slet og ret fortæller om sig selv og deres baggrund, ind imellem endda ret intimt. Der er ikke tale om interviews, men instruktøren fungerer selv som forbindende fortæller.

Referencer

Eksterne henvisninger 
 

Dokumentarfilm fra Danmark
Danske film fra 1976
Film instrueret af Christian Braad Thomsen
Hotel of the stars

Hotel of the stars er en dansk dokumentarfilm fra 1981 med instruktion og manuskript af Jon Bang Carlsen.

Handling 
Filmen udspiller sig på "Hotel of the Stars", et hotel midt i Hollywood. Det er et gammelt hotel, som bar sit navn med rette indtil begyndelsen af tresserne. Jon Bang Carlsen skildrer tilværelsen for de statister og andre mislykkede eksistenser, som i dag bebor hotellet og drømmer om at blive stjerner.

Referencer

Eksterne henvisninger 
 

Dokumentarfilm fra Danmark
Danske film fra 1981
Hollywood
Revykøbing kalder

Revykøbing kalder er en dokumentarfilm instrueret af Trine & Werner Hedman.

Handling 
Sejr Volmer-Sørensen havde op gennem halvfjerdserne stor succes med de revyer, han hver sommer til og med 1978 satte op i Nykøbing Falster under navnet Revykøbing. Revykøbing kalder er en redigeret affotografering af sommerrevyen 1973.

Referencer

Eksterne henvisninger 
 

Dokumentarfilm fra Danmark
Danske film fra 1973
Tomas - et barn du ikke kan nå

Tomas - et barn du ikke kan nå er en dansk dokumentarfilm fra 1980, som er skrevet og instrueret af Lone Hertz. Filmen følger skuespiller Lone Hertz og hendes fjortenårige handicappede søn Tomas Strøbye under en sommerferieuge i Skagen. Hertz tog selv initiativet til at lave filmen, der fik ordinær biografforevisning og blev set af mange. Hun ville skildre livet for mor og søn på Tomas' betingelser og tale for nødvendigheden af at gennemføre en integration af handicapverdenen og normalverdenen.

Referencer

Eksterne henvisninger 
 

Dokumentarfilm fra Danmark
Danske film fra 1980
Arbejderkvinder i Grønland

Arbejderkvinder i Grønland er en dokumentarfilm instrueret af Lene Aidt efter manuskript af Merete Borker.

Handling 
Grønland er midt i en industriel udviklingsproces, en skærende kontrast til den tidligere livsform. I filmen, som er optaget i Holsteinsborg, fortæller en gruppe grønlandske kvinder om deres arbejde og deres placering på arbejdspladsen, om nødvendigheden af at organisere sig, at stå skulder ved skulder for at få arbejdsvilkår og løn forbedret. Rejepillerskene fortæller med bitterhed, men også humor, om deres liv og det dobbeltarbejder, der er deres lod. De 'kongelige' håndpillede grønlandske rejer bliver her anskuet i forhold til de gentagne underlivsbetændelser, kvinderne døjer med, og deres fag- og kønspolitiske kamp.

Referencer

Eksterne henvisninger 
 

Danske film fra 1975

Dokumentarfilm fra Danmark
Film om Grønland
Dansk energi

Dansk energi er en dansk dokumentarfilm fra 1978, der er instrueret af Per Ingolf Mannstaedt.

Handling 
Næsten halvdelen af den energi, vi bruger i Danmark, går til at varme vores huse op med. Truslen om nye energikriser bringer derfor befolkningen i en desperat situation. Filmen fortæller om nødvendigheden af alternative energiformer.

Referencer

Eksterne henvisninger 
 

Danske film fra 1978

Dokumentarfilm fra Danmark
Energipolitik
Dit navn er kvinde

Dit navn er kvinde er en dansk dokumentarfilm fra 1961, der er instrueret af Theodor Christensen efter eget manuskript.

Handling 
Filmens emne er kvindens stilling i det moderne samfund. Den forsøger blandt andet at se, hvorvidt den ligestilling mellem kvinden og manden, som alle rent teoretisk er enige om, også eksisterer i praksis - både inden for hjemmets fire vægge og på arbejdspladsen.

Referencer

Eksterne henvisninger 
 

Dokumentarfilm fra Danmark
Danske film fra 1961
Film instrueret af Theodor Christensen
Ligestilling
Flere atomkraftværker

Flere atomkraftværker er en dokumentarfilm instrueret af Per Ingolf Mannstaedt efter eget manuskript.

Handling 
Med udgangspunkt i de eksisterende atomkraftværker rundt omkring i Europa gøres rede for de industrielle, menneskelige og samfundsmæssige aspekter ved a-kraftens anvendelse. Filmen følger uran-brændslets cyklus og forsøger at give et fyldigt billede af a-kraftens konsekvenser og dagligdag på en række områder, så det ikke bare er et teknisk problem, men også et menneskeligt, som hermed lægges frem til debat.

Referencer

Eksterne henvisninger 
 

Dokumentarfilm fra Danmark
Danske film fra 1975
Atomkraftværker
Hendes verden

Hendes verden er en dansk dokumentarfilm fra 1975 med instruktion og manuskript af Lise Roos.

Handling 
Filmen følger en yngre kvinde i hendes hverdag. Hun er sidst i 20'erne, har mand og to dejlige unger og er udearbejdende. Fra tidlig morgen til sen aften har hun fuldt nok at gøre. Selv de små problemer bliver store, og hun kommer ud for situationer, som hun ikke har kræfter til at klare. Det er en belastning for hendes omgivelser - og for hende selv.

Referencer

Eksterne henvisninger 
 

Dokumentarfilm fra Danmark
Danske film fra 1975
Jenny (film)

Jenny er en dansk dokumentarfilm fra 1977, skrevet og instrueret af Jon Bang Carlsen.

Handling 
Portrætfilm om den 76 år gamle Jenny Jespersen fra Bovbjerg ved den jyske vestkyst. Hun har en nøgtern indstilling til livet og en kristen tro. "Et menneske uden tro er som en fugl uden vinger", siger hun. I en poetisk tone skildrer filmen ikke alene den stærke kvinde og hendes hverdag, men også landskaberne i denne særegne egn.

Referencer

Eksterne henvisninger 
 

Dokumentarfilm fra Danmark
Danske film fra 1977
Film instrueret af Jon Bang Carlsen
Kampen om fisken

Kampen om fisken er en dansk dokumentarfilm fra 1980 med instruktion og manuskript af Freddy Tornberg.

Handling 
Igennem de sidste 20 år har den stigende fiskeriindsats betydet, at flere af fiskearterne i det Nordøstatlantiske fiskeriområde er truet af overfiskning. De enkelte fiskerinationer søger at sikre sig mest muligt af fiskefangsterne. Ved at indføre nye fiskerigrænser får de bedre kontrol over fiskene og kan derigennem bestemme, hvor store fangsterne skal være. Samtidig må andre fiskere forlade traditionelle fiskepladser. Der er kamp om fisken. Men problemerne er ikke bare noget, der hører havet til, de følger med ind på land. Langs Jyllands vestkyst er man afhængig af fisken for at kunne få arbejde. Man siger, at for hver fisker, som sejler på havet, kommer der syv i arbejde på land. En film, som understreger, hvor afgørende det økonomiske system er, for at man kan holde den økologiske balance i fiskebestanden.

Referencer

Eksterne henvisninger 
 

Dokumentarfilm fra Danmark
Danske film fra 1980
Kvinde og job

Kvinde og job er en dansk dokumentarfilm fra 1977 med instruktion og manuskript af Katia Forbert Petersen.

Handling 
En skildring af tre kvinder, der har brudt med erhvervslivets traditionelle opdeling i kvinde- og mandefag og er blevet smed, hyrevognschauffør og kranfører. Hvordan gjorde de det? Hvordan klarer de det? Hvad føler de?

Referencer

Eksterne henvisninger 
 

Danske film fra 1977

Dokumentarfilm fra Danmark
Minder

Minder er en film instrueret af Dan Säll efter manuskript af Dan Säll.

Handling 
En eksperimenterende beretning om en udenlandsk invasion af det nordlige Jylland: Dengang, under Det Tredje Rige, og nu: I form af en stadig stigende turiststrøm. Begge gange blev der tjent penge på GÆSTERNES tilstedeværelse, men dengang som nu, gik de store penge til spekulanterne i København.

Referencer

Eksterne henvisninger 
 

Danske film fra 1980

Dokumentarfilm fra Danmark
Modellerne (film)

Modellerne er en film instrueret af Lizzie Corfixen efter manuskript af Ditte Maria.

Handling 
For mange piger står det som en drøm at blive model. Det store eventyr med rejser og berømmelse, de tilsyneladende lettjente penge og et let og ubesværet liv i luksus og skønhed. Filmen er en skildring af modellens arbejdsdag i mode- og reklamebranchen og af de mennesker, hun beskæftiger sig med gennem sit daglige arbejde. Man oplever de krav, der stilles til hende som model og kønsideal, og hvilken påvirkning det har på hende, at arbejdet som model er tidsbegrænset. Efter nogle hektiske år må hun se sig om efter en anden levevej.

Referencer

Eksterne henvisninger 
 

Danske film fra 1978

Dokumentarfilm fra Danmark
Plantagens lange skygger - En film om Sylvia Woods

Plantagens lange skygger - En film om Sylvia Woods er en film instrueret af Mette Knudsen efter manuskript af Janne Giese.

Handling 
Filmen lader den 70-årige Sylvia Woods fortælle om en sort arbejderkvindes lange aktive liv i modstand mod fascisme og kvindeundertrykkelse. Sylvia Woods repræsenterer de mange anonyme, sorte kvinder, som har ydet en formidabel indsats. Men hun har ingen plads i historien, som traditionelt kun omfatter de få berømtheder fra borgerretsbevægelsens dage.

Referencer

Eksterne henvisninger 
 

Danske film fra 1979

Dokumentarfilm fra Danmark
Sammen med Lena

Sammen med Lena er en film instrueret af Katia Forbert Petersen efter manuskript af Katia Forbert Petersen.

Handling 
Hjemmet har op til vore dage været kvindernes største arbejdsplads og på sin vis en af de mest ensomme, der findes. For Lena har dette aspekt været dobbelt mærkbart. Hun er bosat på Læsø, men kommer fra Sverige. Hun er gift, men manden er fisker og derfor på havet det meste af året. Filmen følger hendes liv i et år og videregiver hendes syn på denne tilværelse.

Referencer

Eksterne henvisninger 
 

Danske film fra 1979

Dokumentarfilm fra Danmark
Skjult viden

Skjult viden er en film instrueret af Christian Hartkopp efter manuskript af Christian Hartkopp.

Handling 
Filmene er optaget på en speicalskole under åndssvageforsorgen med 6 forskellige børn og unge, som er åndssvage eller psykisk udviklingshæmmede. Hvad kan de egentlig? Alene med en voksen præsenteres de for opgaver, som du og jeg skulle bruge nogen tid til at løse. Her afslører de skjulte evner. Filmen gav anledning til debat indenfor faglige kredse, da den kom frem. De medvirkende er lærere og elever fra Strandparkskolen.

Referencer

Eksterne henvisninger 
 

Danske film fra 1979

Dokumentarfilm fra Danmark